**Oznámenie o voľnom pracovnom mieste**

Stredná odborná škola železničná, Palackého 14, 040 01 Košice informuje o voľných pracovných miestach na pozíciu:

- Kuchárka v školskej jedálni na dobu určitú 12 mesiacov.

- Pomocné sily v školskej jedálni na dobu určitú 12 mesiacov

Dátum predpokladaného nástupu: ihneď

**Požadované kvalifikačné predpoklady a predpoklady výkonu práce vo verejnom záujme**:

* Kuchárka: stredné odborné vzdelanie s ukončeným vzdelaním v odbore kuchár
* Pomocné sily: ukončené nižšie stredné odborné vzdelanie ( výhodou je odbor v potravinárstve)
* Základné vzdelanie

**Iné požiadavky v súvislosti s obsadzovaným pracovným miestom**

* Bezúhonnosť
* Zdravotná spôsobilosť
* Manuálna zručnosť, samostatnosť, zodpovednosť,
* Schopnosť pracovať v tíme
* Skúsenosti s výdajom jedál výhodou
* Spoľahlivosť. Flexibilita

**Platové zaradenie a plat:**

V zmysle zákona č.553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov., ktorým sa ustanovujú základné stupnice platových taríf zamestnancov pri výkone práce vo verejnom záujme-latová trieda 1, podľa praxe : od 607€ do 686,50 €.

**Zoznam požadovaných dokladov:**

* Žiadosť
* Profesijný životopis
* Kópie dokladov o dosiahnuto vzdelaní
* Osvedčenie o odbornej spôsobilosti na vykonávanie epidemiologických závažných činností pre prácu s potravinami
* Súhlas so spracovaním osobných údajov

Žiadosti o prijatie do zamestnania so životopisom môžete posielať e-mailom na adresu: soszeleznicnakosice@soszke.sk, alebo na emailovú adresu: jedalen@soszke.sk.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.

V Košiciach,15.11.2022 Ing. Jana Lenhardtová, riaditeľka školy